Ludovicus XIII
Ludovicus XIII (natus die 27 Septembris 1601, Fonte Bleaudi - mortuus die 14 Maii 1643 Sancti Germani in Laya) rex Franciae et Navarrae et imperii consors in Andorra ab anno 1610 fuit. Henrici IV erat filius et frater eius Gasto. In matrimonium duxit Annam Austriae, e qua duos filios genuit. Regis imaginem non licet discerni a cardinale Richelaeo iutore indefesso. Ludovico XIII regnante a cardinale Richelieu anno 1635 Academia Francica condita est.

Vita 

Patre die 14 Maii 1610 matre tutrice thronum cepit. Iam mense Septembri 1614 annis plenus declaratus in matrimonium duxit unum annum post principissam Hispanicam Annam. Tamen potestate carens atque dependens rectionem matri eiusque perfamiliaribus commendavit. Inter eos fuit maximi momenti Concinus Concini Italus. Die 14 Aprilis 1617 rege conscio ab interiore Carolo de Luynes trucidatus est; matrem autem filius ingratus in exsilium misit. Tunc Ludovicus una cum gratioso Lynes regnum egit. Post mortem Caroli de Luynes anno 1621 et casum
Caroli I de La Vieuville (1624) Richelaeum in consilium vocavit qui mox primus minister factus est regnum regemque regens et nobiles nimis superbus refrenaturus.

Richelaeus etiam bella plura proposuit, primo in Hugenotas, quibus Rupella anno 1628 capta paulo post et privilegia dempta sunt. Secundo Habsburgum in Italia superandum esse censuit: ibi post expeditionem felicem in Pace Carascensi die 6 Aprilis 1631 gratiosus dux Nivernensis Mantua feudatus est. Quia dux Carolus Lotharingiae seditiosis (Fronde) succurrerat, anno 1633 Lotharingia omnis occupata est. Richelaeus ei vel persuasit de participatione necessaria in Bello triginta annorum Habsburgorum debilitandorum caussa. Hispaniae anno 1635 bellum indictum est. Cum anno 1641 Catalaunia rebellis arma per traditionem tradiderunt, exercitus Francicus rege infirmo Comitatum Roussillon subigit. Paulo post obitum Richelaeus naturae concessit et Ludovicus.

Corpore debili fuit et cunctator, homo valde suspicax. Attitulatus autem est Iustus (Le Juste).

Bibliographia 
 Klaus Malettke: Die Bourbonen Band I: Von Heinrich IV. bis Ludwig XIV. (1589–1715). Kohlhammer, Stuttgardiae 2008, ISBN 978-3-17-020581-9.
 Marie-Claude Canova-Green: L'équivoque d'une célébration: les fêtes du mariage de Louis XIII et d’Anne d'Autriche à Bordeaux (1615), Dix-septième siècle, Paris, Presses universitaires de France, no 222, 2004, p. 3-24
 Marie-Claude Canova-Green: Faire le roi: l'autre corps de Louis XIII, Lutetiae, Fayard, 2018 (ISBN 978-2-21370-938-3).
 Pierre Chevallier: Louis XIII, roi cornélien, Lutetiae, Fayard, 1979 (ISBN 2-213-00689-X
 Cédric Coraillon: Les deux morts de Louis XIII, Revue d’histoire moderne et contemporaine, nr 55-1, 2008, p. 50-73
 Hélène Duccini: Faire voir, faire croire: l'opinion publique sous Louis XIII, Seyssel, Champ Vallon, coll. « Époques », 2003 (ISBN 2-87673-372-2)
 Georgie Durosoir, Thomas Leconte: Louis XIII musicien et les musiciens de Louis XIII, Centre de musique Baroque de Versailles, 2003
 Madeleine Foisil: L'enfant Louis XIII: l'éducation d'un roi, 1601-1617, Lutetiae, Perrin, 1996 (ISBN 2-262-01023-4).
 Françoise Hildesheimer: La double mort du roi Louis XIII, Lutetiae, Flammarion, coll. « Au fil de l'histoire », 2007 (ISBN 978-2-08-120308-2)
 Hubert Méthivier et Pierre Thibault: Le Siècle de Louis XIII, editio nona, Collection : Que sais-je ? ; nr 1138, 1994, (ISBN 2-13-044871-2).
 A. Lloyd Moote: Louis XIII, the Just, University of California Press, 1991, 417 p. (ISBN 978-0-5200-7546-7)
 Jean-Christian Petitfils: Louis XIII, Lutetiae, Perrin, 2008 (ISBN 978-2-262-02385-0)
 Victor-Lucien Tapié: La France de Louis XIII et de Richelieu, Lutetiae, Flammarion, coll. « Champs. Histoire », 2014 (anastatica editio anni 1952: ISBN 978-2-0813-2982-9)
 Michel de Waele: Le prince, le duc et le ministre: conscience sociale et révolte nobiliaire sous Louis XIII, Revue historique, Lutetiae, Presses universitaires de France, no 670, 2014, p. 313-341

Nexus externi 

 De Ludovico XIII apud DDB
 Impressa de Ludovico XIII
 Effigies familae Ludovicensis
 Exercitus Francicus inter 1600 et 1900
 Symphoniaci pro Ludovico nominati concentum dantes

 
Coprincipes Andorrae
Reges Franciae
Borbonis
Nati 1601
Mortui 1643
Henricus IV (rex Francorum)